
ĈU KEL EKZISTAS ? 


Eble la supra demando estas troigo. Eble mi ne scias kio estas KEL. Eble 
pravas aŭtoro de la artikolo en ,,La Eta Gazeto" n-ro 1/1991, kiu sur la 5-a paĝo 
notas: ,,Post pli ol 70 jaroj, la subtenantoj de la komunisma doktrino fine 
agnoskas ĝian fiaskon" ... ,,La plej grava difekto, kaŭzita de komunismo, estas 
la fakto, ke ĝi iom post iom 'anestezis' la unuopulan iniciatemon, ..." . ,,Kio pri 
la lokaj Esperanto-kluboj, kiuj devas lukti, cele al monrimedoj, por pagi la lua- 
don kaj purigadon de la klubejoj, hejtadon, telefonajn, poŝtajn kaj presajn el- 
spezojn, ktp. ĝis nun senpage liveratajn de la ŝtataj instancoj?" Eble li pravas, 
eble KEL estis ŝtata organizo, kaj ĉar komunisma ŝtato en Kroatio disfalis, 
disfalas ankaŭ ĉiuj ĝiaj instancoj. Cu? 

Do, kion mi deziras, vi demandos fine. Nenion krom senti ke KEL ekzi- 
stas. Pruvi al ĉiuj ke esperantistoj estas vere homoj kiuj laboras por plibonigo 
de la mondo, KIUJ LABORAS, kaj ne estas nur disfetantoj de mono. Mi deziras 
havi ion por oferti al miaj lernantoj, kaj mi povas aserti ke KEL pli similas 
al bildo el „La Eta Gazeto" ol al niaj lokaj kluboj. Kaj tamen! Tamen de la labo- 
ro de KEL multe dependas laboro de la kluboj. 

Kio estas KEL? Kio ĝi devus esti? KEL ne estas sendependa organizaĵo, 
kaj ĝi dum kelkaj jaroj estis ĝuste tio. Ĝi troviĝis super kaj ekster nia kluba vivo. 
ĉi devis esti servo por interligi klubojn en Kroatio, niajn valorajn unuopulojn, 
por esti loko por kunordigo de ideoj kaj fortoj celantaj al disvastigo de Esperan- 
to en la tuta Respubliko. 

Kaj fakte ĝi estis aŭ zagreba aŭ tute neligita kun ni aliloke. Mi ofte kri- 
tikis tion celante pliboniĝon. Mi, jen, tion faras ankoraŭfoje. Sed mi ĵuras al mi 
mem — lastfoje. 

Du-tri aferojn mi diru nur. Unue: ,,Semajno de Esperanto”. Por kiu ĝi 
estis organizita? Cu por helpi al la Ligo kiel tutaĵo? Ne. Ĝi estis zagreba. La 
nuraj aktivecoj flanke de KEL ne sukcesis. Kaj por zagrebanoj ne gravas kian 
okazas kaj kiom daŭras. Por zagrebanoj la semajno estis bona okazo. -Sed por 
aliaj utilus semajnfino kun multe da aktivecoj, multe da eventoj, por ke la 
mono estu boncele uzita. Tiel, anstataŭ ke ni havu ĉiujaran KEL-renkontiĝon, 
ni havas ĉiujare nur tedan kaj malbelan jarkunvenon kaj senutilajn elektojn 
kaj paroladojn. 

Due, KEL devus esti informa servo por ĉiuj niaj kluboj. Sed ĝi estas 
loko en kiu ĉiuj informoj perdiĝas. Dumsomere estis organizitaj iaj deĵoradoj, 
elspezita mono kaj la dungitulinoj aŭ ne deĵoris, aŭ estis komplete neinformi- 
taj ... 

Aliajn aferojn preskaŭ ne utilas nombri. Kvereloj pri la biblioteko ansta- 
taŭ komuna laboro, gastoj kaj ilia gastigo en kluboj okazas ne prizorgita de 
KEL, sed tion faras unuopuloj, ktp., ktp. 

Tial ni denove venas al komenca demando. ĉu KEL ekzistas? Ver§ajne 
pli bona estus: ĉu tian KEL ni bezonas? 

Kaj kion fakte ni bezonas? Ni bezonas KEL por kunordigi kaj helpi niajn 
aktivecojn. Mi proponas: komenci per bazaj aferoj, iujn servojn meti en kom- 
petenton de kapablaj kluboj kaj tiel plifortigi la servojn kaj ankaŭ helpi la 
klubojn (temas pri servoj informa, gastiga, turisma, libroservo ktp); organizi 
jaran renkontiĝon de KEL kaj por s~pari la monon organizi dum ĝi kaj jarkun- 
venon, kaj kunsidon de la prezidantaro, kaj seminariojn, kaj ekzamenojn, kaj 
prelegojn, kaj kulturajn programojn; revenigi spertajn unuopulojn geesperantis- 
tojn al nia komuna vivo — multaj el ili rezignis pri KEL opiniante ĝin kampo 
por personaj bataloj por potenco. 

Ja, se KEL ekzistas nur formale, kiu bezonos tiun planitan bibliotekon? 
Kaj ankoraŭ pri ĝi: ĉu ni vere havas tiom da mono, kaj samtempe ne povas 
finance subteni ege necesajn projektojn: bonajn vortarojn, kreadon de forta 
kaj kapabla instruistaro, plifortigon de nia influo al oficialaj (precipe financaj 
kaj lernejaj) instancoj? Kaj kion ni faros pri la sidejo de KEL*? 


Zdravko Seleŝ 


P.S. 

ĉu iu el la ĉefoj de KEL scias ion ajn pri financado pere de la Loterio de Kro- 
atio? Al kies kompetento transiris distribuo de tiu mono? Kie peti ĝin? 


* La sidejo de KEL en Amruŝeva 5/1, pro la ricevita dokumento pri eksloĝiĝo, 
verŝajne devos esti forlasita. 


Nl DANKAS 

Fine de la lasta jaro, nia redakcio sendis interŝanĝproponon al kelkaj 
redakcioj de E-periodaĵoj. Pozitive reagis, kaj jam sendis al ni unuajn nume- 
rojn de siaj revuoj la jenaj redakcioj: „NORVEGA ESPERANTISTO", „SEN- 
NACIULO", „LA ESPERO EL KOREIO", „FRANCA ESPERANTISTO", 
„BRITA ESPERANTISTO", „ESPERANTO AKTUELL". Al Ĉiuj ni elkore 
dankas. Nia „Tempo" regule atingos iliajn adresojn. 

EIMIGMO NOMATA „AMFORA" 


Saĝa konsilo de virino apud mi 
diris: „Skribu nur pri 'Amfora', ne 
tuSu la homojn, ĉar ilia agado parolas 
pri si mem". Jen eta rakonto: 

Ekzistas nefinkonstruita domo 
nomiĝanta „Vila Amfora". Ĝi fariĝis 
posedaĵo de nia Esperanto-societo 
dank' al sinjoro Vjekoslav Morankiĉ 
kaj aliaj prudentaj homoj (Meho Ja- 
kupoviĉ, Emerik Pretnar). 

Poste aperis problemo. Nome, 
kion fari pri la domo? Nia societo 
tamen estas tro malforta por tiom 
granda donaco. Nek IKS (Internacia 
Kultura Servo) nek KEL (Kroatia 
Esperanto-Ligo) sciis kion fari, kiam 
ni petis konsilon. Anstataŭ komplete 
elĉerpi la Societon kaj malhelpi ĝian 
agadon, la societa kunveno decidis 
formi konstantan komisionon por 
pritrakti ĉion lige al ,,Amfora". La 
komisiono konsistis el antaŭe menci- 
itaj membroj kaj aktuala prezidanto 
de nia Societo. 

Ekde sia fondiĝo la komisiono 
estis tre aktiva. Gi anoncis konkurson 
por ludoni „Amfora" pere de gaze- 
taro, priparolis la temon kun la intere- 
siĝantoj, ellaboris kelkajn projektojn 
por restaŭri la vilaon ... 

La bonaj intencoj longtempe 
ne donis rezultojn. 

Intertempe oni helpis al unu 
eksterlanda studento, permesante al li 
loĝi en „Amfora" senpage. Li malbon- 
uzis la komplezon kaj kontraŭleĝe 


ludonadis la domon al eksterlandaj 
turistoj. Li eĉ registris sian turisman 
firmaon en „Amfora", ne petante 
permeson de la Societo. Plue li postulis 
de la prezidantaro de la Societo 
(kies membro li estasl), ke oni ludonu 
al li „Amfora” por nur 300 DEM 
monate dum multjara periodo por 
turisma laboro. Kelkaj membroj de la 
prezidantaro eĉ subtenis lin! La pre- 
zidanto de nia Esperanto-societo kelk- 
foje atentigis tiujn prezidantaranojn, 
ke por tia afero estas kompetenta 
nur la elektita Komisiono pri ,,Am- 
fora". Tiu eksterlandano, intertempe 
elĵetita el la Universitato pro falsaĵo, 
turniĝis al la Komisiono. Normale, 
la Komisiono malakceptis lian neseri- 
ozan oferton. Kaj kio okazis poste? 
Komencis disvastiĝi mensogo, ke la 
Komisiono pri ,,Amfora" laŭ decido 
de la jarkunveno ne ekzistas jam long- 
tempe, kaj la taskojn de ĝi, la jar- 
kunveno transdonis al la Prezidantaro. 

La prezidanto de nia Societo 
petis seriozecon kaj serĉis kunlabo- 
ron. Kelkaj membroj de la prezidanta- 
ro protestis kaj postulis lian eksiĝon. 
Pro tio la laboro de la prezidantaro 
(kiu devis akceli Esperanton) estis 
komplete bremsita, kaj okazadis nur 
senfruktaj kaj malplenaj diskutoj pri 
„Amfora". 

Dume la Komisiono pri ,,Am- 
fora" daŭre plenumis sian taskon, sed 
ĉiu ĝia intenco por solvi la problemon 

estis senpripense forpuŝita far la kvin- 
opa grupo en la prezidantaro. 

Ĝuste tiam, dum septembro pa- 
sintjare, aperis konkreta oferto de 
Skolta Ligo de la rijeka komunumo, 
kiu volis lupreni la vilaon. La komisi- 
ono akceptis ilian oferton, kompre- 
nante ĝian valoron. Tiu ĉi valoro estas: 

— luprezo de 2000 DEM mona- 
te (bona merkata prezo), 

— 150.000 DEM kiel ebla sen- 
redona donaco de la Komunumo Ri- 
jeka por renovigo de „Amfora", 

— uzado de ,,Amfora" por gas- 
tigado de esperantistoj. 

Kompreneble, la kvinopa grupo 
en la prezidantaro (kiu cetere kon- 
sistas el 13 membroj) estis kontraŭ 
tia oferto kaj kontraŭ kontrakto kun 
Skolta Ligo. Sed, laŭ la decido de 
necesa plimulto de la prezidantaro, 
la prezidanto de nia Societo subskri- 
bis kontrakton malgraŭ ilia kontraŭ- 
staro. 

Ili levis bruegon kaj kunvokis 
eksterordan kunvenon (neleĝe), kun 
tagordo: nuligi la nelaŭleĝan kontrak- 
ton kun Skolta Ligo (Atenton: Oni 
ne diras pri kia kontrakto oni paro- 
las, sed anticipe sugestas nuligon de la 
kontrakto al membroj de la kunveno.). 
En la kunveno mankis kvorumo 
kaj ĝi transformiĝis al pli ampleksa 
kunsido de nia Esperanto-Societo. 
Estis priparolitaj bonaj kaj malbonaj 
flankoj de la kontrakto. 

En tiu aparte temperamenta 
kunsido plej ofte kaj plej longe parolis 


la aŭtoro de la artikolo „Malvenkitaj 
principoj" (vidu ,,Tempo"-n n-ro 4/ 
1990). Jam unuan fojon li parolis 
25 minutojn. Lia longdaŭra kaj altru- 
uda parolado ĉiam elvokas laŭtajn 
protestojn. Tio okazis ankaŭ tiam. 
Laŭ li, ĉio, kio ne estas farita liamani- 
ere, estas detruenda (homoj, kutimoj, 
kontraktoj kaj ĉiuj aliaj ,,aliajoj"), kaj 
por detrui ion, estis permesite uzi, 
laŭ li, tiajn agojn, kia estis la artikolo 
,,Malvenkitaj principoj". 

Post la diskuto oni voĉdonis. 
Kun granda plimulto oni decidis 
ellabori aldonaj‘on, kiu eĉ pli bone 
protektos interesojn de ambaŭ part- 
neroj en la kontrakto. 

Kvaropa grupo (unu rezignis 
post la kunsido) de la prezidantaro ne 
akceptas interkonsenton de la Societo. 
Ili estas kontraŭ aldonajo kaj plue 
serĉas nuligon de la kontrakto. Mi 
pensas, ke tio estas la vera motivo por 
publikigo de la neobjektiva, nevera kaj 
socrealisma artikolo antaŭe menciita. 

Kaj jen la lasta novaĵo: lupago 
alvenas regule, kaj la Societo jam nun 
disponas pri 50.000 dinaroj. (Fariĝis 
nova problemo: kion fari kun tiom 
da mono?) La aŭtoro de la antaŭe 
menciita artikolo rezignis. Triopa 
grupo ... Sed dank' al konsciaj kaj 
bonintencaj homoj en nia Esperanto- 
Societo la Esperanta afero bone pro- 
gresas. 

Valter Ŝverko 
membro de Esperanto-societo 
,A- Ŝ. Turkoviĉ" Rijeka 


REDAKTOFINO DE „TEMPO" 2/1991 : 
LA 15-A DE APRILO 



**************************************** 


KIELSTUDI EN 
SAN MARINO? 


ĉu vi konas la eblecojn pri stu- 
dado per la Internacia Lingvo en San 
Marino? En San Marino funkcias 
Akademio Internacia de Sciencoj 
(AIS). Ĝia iniciatinto kaj la nuna 
rektoro estas Prof. D-ro Helmar 
Frank. 

Kiel funkcias la Akademio? 

Ĝi okazigas akademiajn kursojn 
en San Marino kaj ankaŭ en aliaj 
lokoj. Per tiuj kursoj eblas la diplo- 
mon kiun vi akiras en via lando inter- 
naciigi. Post kiam vi finis la kursojn 
kaj sukcesis en la ekzamenoj vi po- 
sedas internacian diplomon de la 
Akademio. La traduko de vialanda 
diplomo al la internacia okazas laŭ 
severaj reguloj de la adoptiga pro- 
cezo, kiu diferencas de la fako al la 
fako. La studobjektoj, kiujn vi studis 
por via diplomo devas esti kompleti- 
gotaj per la partopreno en speciali- 
gitaj kursoj de AIS. 

Havante jam diplomon vi povas 
informiĝi ĉe AIS kiujn kursojn vi 
devus kromsekvi por akiro de la in- 
ternacia tliplomo. La studado en San 
Marino okazas per studunuoj. Unu 
studunuo enhavas minimume 8 horojn. 
Ce AIS vi devas partopreni en alme- 
naŭ 3 studunuoj. La aliajn vi povas 
akiri ekster AIS ĉe aliaj fakultatoj. 

Por la ekzameno necesas verki 
disertaciojn en la gepatra kaj la inter- 
nacia lingvoj. 


Ciu kurso, kiun oni volas sekvi 
ĉe AIS, kostas 30 germanajn markojn. 
(Nepagipovaj landoj havas rabaton.) 
Ĝenerala partoprenkotizo por kursaro 
estas 30 germanaj markoj. Al tiuj ko- 
stoj aldoniĝas ankaŭ la restadkostoj 
en la hoteloj de San Marino, meze 
50 germanaj markoj po tage. 

Aparte interese estas, ke en San 
Marino eblas akiri internacian diplo- 
mon ankaŭ tiuj homoj kiuj nur finis 
mezan lernejon. Se ilia edukiĝo am- 
pleksis 12-13 jarojn, ili povas kandi- 
datiĝi por bakalaŭreca diplomo. Tio 
estas la baza diplomo, simila al tiu, 
kiun oni en naciaj eduksistemoj ri- 
cevas post dujara studo en altlerne- 
joj. Tiu diplomo povus esti interesa 
por tiuj homoj, kiuj ne sukcesis 
finstudi la fakultaton en kiu ili komen- 
cis siajn studojn kaj kiuj nun serĉas 
diplomon por la propra enposteniĝo. 

Por akiri la diplomon baka- 
laŭreco, necesas entute sekvi kursojn 
en amplekso de 30 studunuoj (tio 
estas 240-450 studhoroj). Kiel parto 
el tiuj studhoroj estas validaj tiuj 
kursoj, kiujn vi studis komence de via 
studkariero en la nacia fakultato. 

Eĉ se vi ne finstudis la fakultaton, 
tamen, vi posedas vian studlibreton, 
en kiu kelkaj fakoj estis notitaj kiel 
validaj. Per AIS vi povas aktualigi 
ilian valoron. 

La alian parton de la man- 

kantaj studhoroj vi devas mem akiri 
ĉe la internaciaj profesoroj en San 
Marino. 

La venonta sesio de Akademio 
Internacia okazos aŭgustfine en San 
Marino. Se vi havas intereson pri 
partopreno, bonvolu prezenti viajn 
dezirojn al Internacia Kultura Servo 
(pf 499, 41000 Zagreb). 

Aparte interese estas, ke per la 


studado en San Marino internaciajn 
diplomojn povas akiri ne nur tiuj 
homoj, kiuj uzas Esperanton. Eblas 
fari ekzamenojn ankaŭ nur en la 
nacia lingvo kaj pagi aldonan servon 
por traduki ĝin. Do, Internacia Aka- 
demio de Sciencoj donas servojn 
ankaŭ al neesperantistoj. 

S. Ŝtimec 


■■ 

FLUGU KUN Nl AL BERGEN 

Se vi planas ĉi-jare kongresi en la UK en Bergen, nepre flugu kun ni! 
Ni proponas du eblecojn: I) partopreno al la UK kaj II) partopreno al la UK 
kaj ILEI-konferenco. Ekflugoj el Beograd, Zagreb kaj eble Ljubljana. Laŭ ĝis- 
nunan interparoloj, prezo de flugbileto Zagreb-Bergen-Zagreb por grupano kos- 
tos 450 dolarojn, Individua bileto kostos 680 dolarojn. La prezoj estas pagataj 
en dinara egalvaloro. 

Se ni pagas ĝis la 1-a de junio, ni evitos eventualajn plialtiĝojn de la oferti- 
taj prezoj. Kompletajn informojn ni povos sendi al vi baldaŭ en skriba formo. 
Tamen: antaŭanoncu vian pretecon kunvojaĝi. 

Adreso de la organizanto: Esperanto-societo ,,Liberiga Stelo", p.f. 27, 
54000 Osijek, telefone al 054/123-480 ,,Dalmacijaturist" (Mirta). 

■■ ■■ 

DU PRINTEMPAJ RENKONTIĜOJ 

Ĝis nia novembra internacia renkontiĝo en Osijek, ni invitas vin al du 
printempaj turismaj renkontiĝoj en nia regiono. Aprile ni volas prezenti al vi 
nuran eŭropan salan termalbanejon en Bizovac (18 km de Osijek), kaj novan 
hotelon ,,Terma" kun la ebleco viziti proksiman kaj pli faman hungaran termal- 
banejon en Harkanj. Maje ni invitas vin ĝui printempon en nia ekskursejo Jan- 
kovac (476 m) en nova kaj bela montara domo. Tiun renkontiĝon ni rekomendas 
ankaŭ kiel malmultekostan, ĉar krom en komfortaj 1-, 2-, 3- kaj 4-litaj ĉambroj 
oni povas dormi amasloĝeje en propra dormsako. La menciitaj renkontiĝoj 
havos turisman, ripozan kaj amuzan karakteron. Petu informojn kaj antaŭaliĝu: 
ES „Liberiga Stelo" pf. 27, 54000 Osijek, telefone al 2eljka Lovriĉ je 054/ 
803-164 (labortage) kaj 054/74-659 (semajnfine). 

A P R I L O 

4-6.4.1991. INTERNACIAJ PEDAGOGIAJ TAGOJ, Zagreb. Prelegantoj 
el kelkaj landoj prezentos Polgar-metodon de instruado, Zagre- 
’ban Metodon kaj kelkajn pedagogiajn procedojn ĉe handikapitaj 
infanoj. Organizanto: Internacia Kultura Servo, pp. 499, 41000 
Zagreb. 


M A J O 

2-4.5.1991. 17-a UNUAMAJA RENKONTIĜO DE JUGOSLAVIA ESPE- 
RANTO-JUNULARO, Pale (Sarajevo). Programo: Debatoj, 
kvizoj kaj rekreigaj aktivecoj. Organizanto: ELBkH, D. Ozme 
7/11, 71000 Sarajevo. 

30.05.-02.06. 3-a ALP-ADRIA ESPERANTO-KONFERENCO, Zagreb. Loko: 

,,Tomislavov dom", 15 km de Zagrebo. Organizanto: Internacia 
Kultura Servo, pf 499, 41000 Zagreb, tel. 041/429-566, tele- 
fakso 041/421-294. Programo kaj aliĝkotizoj troviĝas aliloke 
en ĉi-tiu numero de „Tempo". 


J U N I O 

22-29. 06.1991. 7-a JUNPIONIRA ESPERANTO-SOMERO, Stambulĉiĉ 
(Pale). Programo: Diversgradaj kursoj por 11-15-jaraĝaj lerneja- 
noj, kulturaj, sportaj, distraj aktivecoj, ekskursoj. Adreso: ESPE- 
RANTO-JES, D. Ozme 7/11, 71000 Sarajevo. 


JULIO 

06—12, 07. 1991. 3-A ERA-AROJ, Pula. Vidu programfolion aliloke en ĉi- 

tiu numero de „Tempo". 

13-19. 07. 1991. INTERNACIA ESPERANTO-KONFERENCO, Poprad, 
Slovakio. Ceftemo: „Esperanto kaj nova Eŭropo". Konstanta 
adreso: Eric Laubacher, OSIEK, 53 avenue Henri Barbusse, 
F-92140 Clamart, Francio. Tel. (16 1) 46 45 41 26. Poŝtkonto: 

1 399 87 R PARIS, kun Indiko: ,,OSIEK”. Konferenckotizoj: 
inter 230 FF (studentoj) kaj 630 FF (nemembroj), depende de 
aĝo, kategorio kaj pag-tempo. 

13-22. 07. 1991. 24-a IINTERNACIA RENKONTIĜO NATURAMIKA, 

Abaliget (apud Pecs), Hungario. Aliĝkotizoj (kun manĝoj kaj 
loĝado) inter 90 kaj 150 gld. Organizanto: Departementa ko- 

, mitato de HEA, Pecs, p.f. 2, H-7601, Hungario, tel. 72/20-585. 

A Ŭ G U S T O 

27.08.-01.09.24-a PUPTEATRA INTERNACIA FESTIVALO, Zagreb. Cirkaŭ 
15 profesiaj pupteatroj, inter kiuj 5-7 en Esperanto. Tranokt- 
kostoj en studenthotelo (2-litaj ĉambroj) ĉ. 25 gld/nokto. Aliĝ- 
kotizo (inkluzivas rajton spekti ĉiujn prezentafojn): 50 gld. 
Infanaj grupoj ĝuas 75-procentan rabaton de la aliĝkotizo. 

SEPTEMBRO 

24-26.09. 2-a INTERNACIA RENKONTIĜO „AŬTUNAJ KOLOROJ", 

Paliĉ, 7 km for de Subotica. Programo: distra kaj amuza, parte 
dediĉita al memoro pri Tibor Sekelj. Antaŭkongresa aranĝo de 
la 23-a Kongreso de Jugoslavia Esperanto-Ligo. Organizanto: 
Esperanto-societo, Trg Slobode 1,24000 Subotica. 

27-29.09. 23-a KONGRESO DE JUGOSLAVIA ESPERANTO-LIGO, 

Subotica. Pli detalajn informojn pri la Kongreso legu en la Unua 
komuniko de LKK, aperanta aliloke en ĉi-tiu numero de ,,Tem- 
po". 


5-a IIMTERNACIA RENKONTIĜO „IVAN FLANJAK" 


Ci-jara, la 5-a INTERNACIA RENKONTIĜO „IVAN FLANJAK" okazos 
en Osijek inter la 1-a kaj la 3-a de novembro kun labortemo: ,,ESPERANTO- 
INFORMADO EN JUGOSLAVIO KAJ ALP-ADRIO". Siajn verkojn oni devas 
sendi ĝis la 1-a de septembro. La aŭtoroj estos bone subvenciataj. Ĉiuj aliaj 
proponoj estas bonvenaj al: Esperanto-societo „Liberiga Stelo", pf. 27, 54000 
Osijek. 

23-a KONGRESO DE JUGOSLAVIAJ ESPERANTISTOJ 
Subotica, 27-29-a de septembro 1991. 


LA UNUA KOMUNIKO 
de la Loka Kongresa Komitato (en formiĝo) 

Subotica, 03. 12. 1990. 

La Prezidantaro de Jugoslavia Esperanto-Ligo decidis dum sia lasta 
kunsido (Sarajevo, la 24-an de novembro 1990), ke la sekvontjara, 23-a 
Kongreso de Jugoslaviaj Esperantistoj okazu en Subotica, de la 27-a ĝis 
la 29-a de septembro 1991. 

La Loka Kongresa Komitato, kies formiĝo jam komenciĝis per 
tiu ĉi Komuniko intencas informi ĉiujn interesitojn pri kelkaj sciindaĵoj 
rilate aliĝon al la Kongreso. 

Precizajn informojn pri la prezoj en hoteloj, amasloĝejoj, ni liveros 
baldaŭ, maksimume komence de januaro sekvontjare. 

Rilate aliĝkotizon, ni informas vin, ke - pagante ĝin - vi certigos 
ricevon de la Kongresa Libro, kongresaj bultenoj, komunikoj, kaj aliaj 
oficialaj kongresaj eldonaĵoj ... krome, vi ricevos vian Kongresan Karton, 
kiu rajtigos vin partopreni la oficialajn kongresajn kunsidojn, programojn, 
inkluzive de Interkona Vespero kaj oficialaj kongresaj kulturaj progra- 
moj. 

Depende de la kategorio de partoprenantoj al kiu vi apartenas, kaj 
de la periodo en kiu vi pagos ĝin, la kongresa kotizo estos: 

Kategorio ĝis 31.01.91. ĝis 15.06.91. ĝis 26.09.91. surloke 


Delegito 50(7) 100(14) 150(21) 200(28) 

Kongresano 120(17) 180(26) 250(36) 300(43) 

Junulo/blind. 80(11) 120(17) 160(23) 200(28) 

Parenteze estas la kotizo en germanaj markoj; tiu prezo validos en kazo 
de kurzo-ŝanĝo, malfavora rilate dinaron. Eĉ tiam vi pagos en dinaroj, 
laŭ la meza kurzo la tagon de la enpago. La ĝiro-konto de la Kongreso: 
66600-678-4821, Druŝtvo za esperanto, Subotica; nepre indiku „Kon- 
gresa Kotizo”. Tuj post la enpago ni sendos al vi la aliĝilon, kaj aliajn 
informojn. 

KROATIA ESPERANTO-LIGO 
invitas Vin al I a 


3a ERA-AROJ 

ESPERANTO RENKONTIĜO DE ALP-ADRIA REGIONO 
PORJUNULARO 
06-12.07.1991. PULA 


temo: MALONDO DE LASEKSA REVOLUCIO 

SEKVOJDE NEOKONSERVATIVISMO - 

Jes, la mondoevoluado ne estas nur unudirekta kaj progresiva, mondkon- 
cepto kaj moralaj sistemoj konstante ŝanĝiĝas, kelkfoje en la neatenditajn 
direktojn. Niaj gepatroj, batalantoj en la seksa revolucio dum la 60-aj jaroj, 
havis multe pli senlimajn moralajn kaj sociajn principojn ol ni kaj nia 
generacio havas. Kio okazis? 

ĉi-temo celas paroligi partoprenantojn pri multaj problemoj pli aŭ mal- 
pli ligitaj al sekso. Do, pridiskutataj estos: lastatempe starigitaj moralaj 
sistemoj, konsiderado de virgineco en diversaj partoj de la mondo; vir(in)- 
aj rajtoj pri naskokontrolo, nova alrigardo al kunvivado kaj geedziĝo de 
junaj paroj, apero kaj taksado de la plej fama nuntempa malsano — AIDS 
kaj kontraŭAIDSaj rimedoj, sekseco ĝenerale, sekseco en E-rondoj ... 

Aliro al la temo ne nepre estu nur serioza — ja priseksaj ŝercoj amasas 
samkvante kiom pripolitikaj. (Jen montrilo pri tio, kiuj estas du la plej 
gravaj aferoj en la homa vivo!) 

Kaj atentu — dumtage lernitajn sciojn, laŭplaĉe eblos praktiki dumnokte. 

Kontribuantoj al la programo estas ankoraŭ serĉataj. Interesitoj bv. kon- 
takti Ljiljana Pranjiĉ, Ŝiŝiĉeva 18, 41020 Zagreb, Jugoslavio. Telefono: 
+ 38 41 67 22 56. 

PULA 

En Ia plej suda parto de la istria duoninsulo, super la kabo, Jason kaj Me- 
dea fondis urbon Polai — urbon de rifuĝintoj. lom pli poste en la sama 
loko romianoj konstruis urbon laŭ siaj gustoj kaj bezonoj. Estiĝis Respu- 
blica Polensium. Dum regado de August ĝi ekestis la dia urbo — ,,plezuro 
de dioj, feliĉo de homoj". Pri tiu fakto asertas pluraj monumentoj — Ka- 
stelo, Forumo, Amfiteatro, Templo de August, Pordo de Hercules, Triumf- 
arko de Sergie... 

,( 

Pula estas unika, en ĝi la antikvo renkontiĝas kun la moderno, kreante 
ravan urban etoson — jen ŝtonaj vilaĝstilaj domoj, jen romiaj restaĵoj kaj 
jen staras konstruaĵo de la moderna arkitekturo. 

En la urbo ekzistanta pli ol du mil jarojn, inspiron trovis pluraj konataj 
verkistoj, muzikistoj kaj pentristoj — inter ili estas Dante Alighieri, Tho- 
mas Mann, James Joyce ... Ankaŭ vi inspiriĝu en Pula, Venu al ĝl. 

ERA-AROJejo 

La 3-a ERA-AROJ okazos en la komforta junulargastejo troviĝanta nur 3 
kilometrojn de la urbocentro, en la turisma komplekso Punta Verudela, 
sur la samnoma duoninsulo. Tia situao de la junulargastejo ebligos al lg 
partoprenantaro ĝui kulturajn programojn okazantaj en la malnova urbo- 
centro, sed samtempe en la ejoj ni kreos Esperantan etoson per ia vesperaj 
kaj dumtagaj programeroj, kiuj okazados ankaŭ ĉe la proksima plaĝo. 

ALVENO 

Pula atingeblas pertrajne el Ljubljana kaj Zagreb, perbuse el Ljubljana, 

Zagreb kaj Trieste kaj perŝipe el Venecio. 

KOTIZOJ (en guldervoj) 

ĝis 30.03.91. 

aĝo > 27 200 

aĝo < 27 210 

Memzorgantoj: 50 gld. 

La monon sendu al konto de Kroatia Esperanto-Ligo ĉe Universala Espe- 
ranto-Asocio: krel-z. 

Jugoslavoj kaj partoprenantoj el netranspagipovaj landoj povas pagi dina- 
ran egalvaloron al nia ĝirkonto: Savez za esperanto Hrvatske (por ERA- 
AROJ): 30105-678-4863. 

Aligilojn sendu al Neven Pufnik, Psuniska 8, 41000 Zagreb. Teleforro/ 
telefakso: + 38 41 32 84 14. 



15.05.91. 30.06.91. 

220 240 

230 250 

Aliĝilo 

Mi aliĝas al la 3-a ERA-AROJ, 



FAMIUA NOMO: 

NASKIĜDATO: 


- 

PER30NA NOMO: 

SEKSO 


% 

KOMPLETA ADRESO (latinaj literoj. kun landno/no kaj poitkooo): 



,r 

LANOO: 

TELEFONO. 



vegetarano: 1 —Ijes 

1 ^NE Fumanto: 1—IjES 

UJ 

z 

□ 


OATO DE AUflO:_ 




PAOMANIERO: 





3UBSKRIBO: 

- - 

L 

ATENTIGOJ 


La sendodato de almenaŭ 50-guldena antaŭpago difinas la aliĝperiodon. 
Por netranspagipovaj landoj validas ricevo de la aliĝilo. 

La aliĝkategorion difinas la aĝo je 06.07.1991. 

La kotizoj inkluzivas manĝon, loĝadon kaj programojn. 

Eblas transdoni sian aliĝilon al alia persono en la sama aĝkategorio. 
Malaliĝintoj rericevos sian kotizon, minus 50-guldenan antaŭpagon. 
Memzorgantoj pagos entute 50 guldenojn. Atentu ke oni disponos pri 
limigita nombro de tendolokoj, kiujn ni disponigos al la plej fruaj anon- 
citoj. 

Gastoj, kiuj restas „n" tagojn, pagas n oble x dividite 6 (nomarite x la plej 
altan kotizon de lia aliĝkategorio). 

Neanoncitoj krompagos 30 guldenojrr. 

Partoprenantoj et> la programo ricevos rabaton. 



EL DURDEVAC 

MTEEESE 


D-RO SO JINSU EN 
JUGOSLAVIO 

D-ro So Jinsu, profesoro pri 
ekonokimo en la universitato Kang- 
nam en Seŭlo, decembre vizitis Jugo- 
slavion. Lian restadon prizorgis Inter- 
nacia Kultura Servo: de la 14-a de ja- 
nuaro li vizitis esperantiston Stanko 
Rukelj en vilaĝo Majerje ĉe Varazdin, 
partoprenis Zamenhof-feston en Vara- 
idin, prelegis pri ,,La rolo de la 
registaro en ekonomia evoluo de 
Koreio" en Ekonomia Fakultato de 
Zagreb. Lian prelegon aŭskultis inter- 
alie ankaŭ prestiĝaj ekonomikistoj d-ro 
Branko Horvat kaj d-ro Mate Babiĉ 
kaj raportis Kroata Televido. 

Post Zagreb li prelegis en Uni- 
versitato de Banjaluka kaj en Rijeka 
kaj la 21-an de decembro prelegis por 
membroj de la societo „Nova Akro- 
pola" pri korea kultura tradicio. 

La gastado de la korea profe- 
soro estis plia maniero trafe informi 
pri Esperanto. 

La gaston akceptis ankaŭ direk- 
toro de Loterio de Kroatio, kiu aŭ- 
spiciis lian gastadon en Jugoslavio. 


Kiel enkondukon al planita 
montgrimpado sur Triglav, kiun pla- 
nas organizi E-klubo „Koko", okazis 
du prelegoj pri naturbelaĵoj de nia 
lando, organizitaj kunlabore de Espe- 
ranto-klubo ,,Koko" kaj Ekologia so- 
cieto de la urbo. La 23-an de novem- 
bro, 2eljko Gubijan, epserantisto el 
Vrbovec, prezentis je la 14-a horo 
lumbildan prelegon pri Nacia parko 
Durmito (en Mezlerneja centro) kaj je 
la 18-a horo lumbildan prelegon pri 
Nacia parko Triglav (en Galerio de 
Malnova Urbo). Partoprenis ĉirkaŭ 
50, respektive 15 personoj. 

La 28-an de decembro en so- 
lena programo, al la kluba reprezen- 
tanto estis transdonita diplomo de Lo- 
ka komunumo, per kiu la loka instan- 
co agnoskis agadon de Esperanto- 
klubo „Koko" en kampoj de infor- 
mado pri la urbo en- kaj eksterlande, 
kaj ĝian kulturan agadon. La diplo- 
mon akompanis monsubvencio por ku- 
ranta jaro. 

Kultura paĝo de „Veĉernji list" 
prezentis en sia numero de la 3-a de 
decembro Esperantan kulturan kaj 
literaturan revuon „Koko". La revuo 
fariĝas ĉiam pli populara, kaj kreskas 
nombro de kunlaborantoj. Tamen, la 
redakcio devus atingi konsiderinde 
pli grandan nombron da abonantoj. 
Se vi ne konas la revuon, bonvolu 
peti provekzempleron, kaj vi certe 
abonos ĝin, komparante la aspekton 
kaj tralegante la tekstojn. Cio kostos 
al vi nur 60,- dinarojn por 6 numeroj. 
La abonkotizo pagenda al konto: 
31210-678-14536. Alilaanoj pagu 20 
guldenojn al konto ekko-t ĉe Uni- 
versala Esperanto-Asocio. 


S. Ŝtimec 

Okaze de la naskiĝdatreveno 
de d-ro L. L. Zamenhof 

HONORE AL ESPERANTO 

La 15-an de decembro, ni espe- 
rantistoj festas la naskiĝdatrevenon de 
nia majstro, d-ro L. L. Zamenhof. 
Al la ĉi-jara solenafo, kiel kutime 
partoprenis esperantistoj el Split, al- 
proksimiĝante tiel al milionoj da 
simpatiantoj kaj parolantoj de la lin- 
gvo Esperanto tra la tuta mondo. 
Kvankam jam du jarojn en Split ne 
ekzistas tri E-societoj, nek la Ko- 
munuma Ligo, sed nur unu societo, 
pli bone konata kiel ES ,,Split", 
tamen multaj geanoj ne plu estas 
tiel aktivaj kiel dum pasintaj jaroj. 

Kiam en Split iuj kredis ke 
ne estas necese labori kaj agi en tri 
E-societoj, regis opinio ke nur unu 
refondita societo estos pli aktiva 
kaj pli sukcesa. Okazis interparoloj, 
kunvenoj, kaj finfie estis decidite, 
ke oni havu nur unu societon. 

Hodiaŭ, post du jaroj, mi ne 
komentarias kiu pravis, sed preskaŭ 
neniu en posta periodo havis kuraĝon 
kaj forton okazigi Akademion okaze 
de la datreveno de d-ro Zamenhof. 
Dum kelkaj lastaj semajnoj en la klu- 
bejo renkontiĝis nur opaj esperantis- 
toj, kaj kion ili povis fari kaj decidi 
por tiel signifa solenaĵo? Dirite estis, 
ke ĉi-jare ni kapablas fari nenion, 
kaj ĉio prokrastite por sekvonta ja- 
ro. Tamen, por ke la grava tago ne 
restu sen anonco, mi publikigis sufiĉe 
bonan artikolon, titolitan „HONORE 
AL ESPERANTO", kiu aperis en 
,,Slobodna Dalmacija" la 11-an de 
decembro en la rubriko ,,Kulturo". 


Porokaza teksto estis disaŭdigita 
ankaŭ pere de Radio Split, la 12-an 
de decembro. 

Preskaŭ lastmomente, la 14-an 
de decembro, s-ro Dimitrijeviĉ telefone 
sciigis al mi, ke la postan tagon en 
Elementa lernejo en kiu jam plurajn 
jarojn aktivas s-ro Ante Blazeviĉ 
(EL ,,Veljko Vlahoviĉ"), okazos ko- 
muna programo. Dank' al la kurs- 
gvidanto prof. Ante Blazeviĉ, la so- 
lenajon partoprenis pli ol 70 geler- 
nantoj, kaj kelkaj elstaraj esperantis- 
toj. Dank' al bonegaj kondiĉoj, al 
la partoprenintoj estis montritaj 
E-paroladoj kaj kantoj pere de mag- 
netofono. Per ĉi-manifestajo ankaŭ 
esperantistoj el Split donis sian obolon 
al la (tut)monda esperantistaro, kaj el- 
uzis la bonegan okazon por propa- 
gandi, kio havos influon al sukcesa 
enkonduko de Esperanto en la ler- 
nejojn. 

Davor Grgat 


MONODRAMO 
EN MARIBOR 

La 2-an de marto en Maribor 
okazos interesa prezentaj‘o en Es- 
peranto. Temas pri monodramo de 
Ĵ. Kokto „Voĉo de I' homo", kiun 
prezentos aktorino Nataŝa Burger 
(studentino en Prago). La mono- 
dramo estos prezentita en Razlo- 
gova 16, je la 16-a horo. Bedaŭrinde, 
ĉi-tiu informo atingos vin tro mal- 
frue por povi partopreni ĝin. 

Informis: Z. Rojc 

LITERATURA KOIMKURSO 
„LA KOLEKTANTO DE 
ĈIELARKOJ" 

Omaĝe al sia elstara membro, 
verkisto Tibor Sekelj, Esperanto-So- 
cieto el Subotica lanĉas internacian 
literaturan konkurson „La kolektanto 
de ĉielarkoj". Konkursi rajtas ĉiuj 
esperantistoj, en du branĉoj: a) ĝis 
nun neniam aperinta originala Espe- 
ranta proza aŭ poezia porinfana ver- 
kaĵo, b) ĝis nun neniam aperinta 
Esperanta traduko de proza aŭ poezia 
verko el jugoslavia porinfana litera- 
turo. La maksimuma longeco de kon- 
kursa prozaĵo povas esti dek tajpitaj 
paĝoj, dum por la poeziaj verkoj ĝi 
estas limigita je cent versoj. Jurio, 
nomita de la Societo, aljuĝos jenajn 
premiojn: 

ORIGINALA PROZO/POEZIO: 

Ruĝa ĉielarko — diplomo, 200 gm 
Oranĝa ĉielarko — diplomo, 100 gm 
Flava ĉielarko — diplomo, 50 gm 

TRADUKITA PROZO/POEZIO 
Verda ĉielarko — diplomo, 200 gm 
Blua ĉielarko, diplomo, 100 gm 
Lila ĉielarko, diplomo, 50 gm 

Depende de la cirkonstancoj, 
la premioj povas esti pagitaj en nacia 
valuto de la gajninto. Proklamo de la 
rezultoj kaj transdono de la premioj 
okazos dum la 23-a Kongreso de Ju- 
goslavia Esperanto-Ligo, fine de sep- 
tembro en Subotica. 

Esperanto-societo el Subotica re- 
tenas ia rajton je unua publikigo de 
ĉiuj premiitaj konkursaĵoj. La kon- 
kurso estas anonima, tial la konkur- 


saĵojn subskribu per pseŭdonimo, kaj 
en apartan, fermitan koverton metu 
slipon kun la nomo kaj adreso de la» 
aŭtoro. Sur koverton skribu la tito^ 
lon de la konkursa verko. Kvar tajpi- 
tajn ekzemplerojn de la konkursajoj; 
sendu plej malfrue ĝis la 31-a de aŭf- 
gusto 1991 al la adreso: ESPERANTO, 
Literatura konkurso, Trg Slobode 1, 
24000 Subotica, Jugoslavio. Je la 
sama adreso vi povas informiĝi pri 
aliaj detaloj. 

ILUSTRU Nl KUNE 

Rememorante sian lognjaran 
membron kaj estron Tibor Sekelj, ver- 
kiston, esploriston, esperantiston, Es- 
peranto-societo el Subotica kunlabore 
kun Cokolad- kaj bombon-produkta 
entrepreno „Pionir", same el Suboti- 
ca, lanĉis internacian konkurson de 
infandesegnaĵoj, sub la titolo ,,llustru 
ni kune". 

Partopreni en la konkurso rajtas 
infanoj naskiĝintaj en 1976, aŭ pli 
junaj. La temo de la konkurso estas 
ilustraĵo por la libro de Tibor Sekelj 
„Kumeŭaŭa, la filo de ĝangalo". 
Formaton kaj teknikon de sia verko 
la konkursantoj rajtas mem elekti. 
La konkursaĵojn sendu plej malfrue 
ĝis la 31-a de aŭgusto 1991 al la 
adreso: ESPERANTO, Internacia kon- 
kurso, Trg Slobode 1, 24000 Subo- 
tica, Jugoslavio. Ĵurio premios tri 
la plej bonajn konkursaĵojn per 150, 
100 respektive 50 dolaroj (aŭ egal- 
valoro, en nacia valuto de la gajnin- 
to). La aŭtoroj de la premiitaj Verkoj 
ricevos ankaŭ diplomojn. Publikigo de 
la rezultoj kaj transdono de la premioj 
okazos enkadre de programoj de la 

23 a Kongreso de Jugoslavia Esperan- 
to-Ligo, fine de septembro 1991, en 
Subotica. Antaŭvidita estas ankaŭ eks- 
pozicio de la plej sukcesaj konkursa- 
Ĵoj. 

Sendante la konkursaĵojn, sur 
aparta slipo (aŭ, prefere, dorse de la 
konkursajo) nepre menciu: antaŭ- 
nomon kaj familian nomon, naskiĝ- 
daton kaj adreson de la aŭtoro.ler- 
nejon kaj nomon de lia/ŝia instruisto 
aŭ profesoro. 


novjaro en 

ESPERANTO-ETOSO 

lom malpli ol 400 esperantistoj, 
plejparte ĝis 27-aĝaj el Eŭropo, Azio 
kaj Ameriko, partoprenis la 34-an 
Internacian Seminarion en Finnen- 
trop-Heggen, en organizo de Germana 
Esperanto-Junularo. La renkontiĝo, 
kiel multaj antaŭaj plenis je progra- 
moj (prelegoj, kursoj, vesperaj kon- 
certoj, teatraĵoj, muziko, novjara kon- 
certo, novjara festo, internacia ves- 
pero). Funkciis libroservo kun bonaj 
varoj. Tiel oni povas resumi la 34-an 
IS. Tio estas ĝia bela flanko. Sed 
jen iom el alia flanko. 

Kvardeko da jugoslavoj estis 
loĝigata de la sepa ĝis duonhoron 
post noktomezo. Ciutaga kurado kaj 
serĉado de manĝoj. Organizo deduon- 
taga ekskurso al groto estis sen tag- 
manĝo. (^ntute, la organizado ne 
kompareblas kun IS-oj de antaŭaj 
jaroj, precipe ne kun la kolonja. 

Aparta ekskursa programo estis 
organizita por jugoslavoj kaj gastoj el 
Norvegio kaj Italio. Ni vizitis Altena 
(malnovan kastelon) proksiman Aten- 


dorn, Koln kaj revene Munkenon. 

Fine, ĉe la reveno, oni starigis 
al mi demandon, ĉu ZEL estas preta 
organizi vojaĝon ankaŭ al venonta IS. 
Kompreneble, ĉar per eraroj propraj 
kaj aliaj oni lernas, kaj la venontjara 
aranĝo povus esti senproblema. 

Marija Beloŝeviĉ 

DENOVE VORTAROJ DE 
GJIVOJE 

Vortaroj de Marinko Gjivoje 
estis konataj kiel la plej ampleksaj 
kaj verŝajne la plej perfektaj ĝis nun 
por uzantoj kroata aŭ serba lingvoj. 
Atingis nin informo de „Edistudio” 
el Pisa (Italio), ke ekde novembro 
1990 ili estos denove aĉeteblaj, sed 
ĝis ĉi tiu momento ni ne vidis ilin. 
Tamen, „Edistudio" estas konata Es- 
peranto-firmao, kaj ni certas ke temas 
pri serioza laboro. Tial ni publikigas 
la prezaron por la vortaroj. Vortaro 
kroatserba-Esperanta kostos 26 gm, 
la inversa 22 gm, kaj ambaŭ vortaroj 
en sama libro 43 gm. Rabatoj inter 
33 kaj 50 procentoj por grandkvanta 
mendo. ĉiuj interesuloj bonvolu sin 
turni al „Edistudio", poŝtfako 213, 
1-56100 Piŝa, Italio. 

AKTIVA FES SARAJEVO 

Fervojista Esperanto-Societo Sa- 
rajevo, refondita antaŭ kelkaj jaroj 
dank' al la aktivulo Ismet Duro, kiu 
en aprilo gastigos JAFE-jarkunvenon 
havas sian ejon en Fervoja stacidomo. 
Tie okazas kurso ankaŭ ĉi-jare. 

S. Grbo 

NIA HISTORIO 1 

Aŭtoro: JOSIP PLEADIN 


LA UNUAJ ADEPTOJ SUR LA TERITORIO 
DE JUGOSLAVIO 

Post apero de la ,,Unua libro", bonfamo pri Esperanto (internacia lingvo 
de d-ro Zamenhof) estis baldaŭ akirita. Samjare (1887) eldoniĝis krom la lerno- 
libro por rusoj, ankaŭ la pola, angla kaj germana versioj de la sama libro. Ci tiu 
parto de la historio estas relative bone konata eĉ al komencantoj, ĉar la histo- 
rion oni pristudas preskaŭ samtempe kun la lingvo mem. Malpli konatas la fakto, 
kiu en nia kazo estas vojmontra, ke la ,,unua libro" entenis ankaŭ mallongan 
deklaracion. ĉi tekstis jene: 

„Mi subskribinta, promesas ellerni la proponitan de D-ro Esperanto ling- 
von internacian, se estos montrite, ke dek milionoj da personoj donis publike 
tian saman permeson. Subskribo. Sur la dua flanko: Nomo, adreso. Personoj 
kiuj estas principe kontraŭaj al ideo de internacia lingvo aŭ neas eblon de ĝia 
efektivigo estis petataj resendi la karteton kun surskribo 'kontraŭ', tiuj kiuj 
estis pretaj ellerni la lingvon, en ĉiu okazo, sendepende de la nombro de adep- 
toj devis respondi 'senkondiĉe' ". * 

La cifero de 10 milionoj da adeptoj baldaŭ akirotaj, estis nur bela revo 
de Zamenhof. Eĉ el hodiaŭa vidpunkto ĝi esstas nereala. Sed, malgraŭ tio, ke ne 
estis atingita la dezirata nombro, Zamenhof ricevis grandnombre la subskribl- 
tajn deklaraciojn. La deklaracioj fariĝis bazo, el kiu elkreskis adresaroj de la 
unuaj adeptoj. Eldonadis ilin Zamenhof persone, kaj entute aperis 29 adresa- 
roj inter januaro 1890 kaj marto 1909. La Adresaroj n-ro I, XII, XIII, XIV, 
XVI ĝis la lasta XXIX aperis kiel apartaj broŝuroj, dum la serioj 11-XI kaj XV 
estis publikigitaj en la gazeto „La Esperantisto". 

En Jugoslavio estis malmultaj seriozaj studantoj de la enlanda movado, 
sed unu, kiu certe donis gravan bazon por plua studado estis Marinko Gjivoje 
el Zagreb. En sia verko ,,Historio de Esperanto-Movado en Jugoslavio", kiu 
aperis unue en 17 daŭrigoj en ,,Jugoslavia Fervojisto", kaj poste kun kelkaj 
aldonoj en nur 100 ekzempleroj kiel aparta broŝuro (1965) kaj represita en 
„Voĉo" (Borovo) kun postaj kompletigoj, Gjivoje detale trastudis ĉiujn okazin- 
taĵojn, bazinte la verkon sur la abunda materialo kolektita en sia privata arki- 
vo, kaj kompletigante ilin per korespondado kun pluraj malnovaj adeptoj en 
nia lando. Li prave konstatas, ke ne eblas diri, kiu estis la unua, kiu okupiĝis pri 
Esperanto; li mencias !a unuajn: 

Maldekstre: 


ADEESARO 

i»K LA l'Eli.v«Kyj 

Kll I KI.LMKNIS 1-A.LIMiVON 

.ĵ&mANTO 7 '. 


Sarlo Z. 

(X* Xi I |ii> HNKII 


TITOLPAĜO DE 
ZAMENHOFA 
ADRESARSERIO 
N-RO 1 


Cncon m, mviim nun ^Scienm 4 . 

UZmplA X. 

(Jft Kt 1 A«* 1000). 


VAHSUVIU. 

V* %hwi«'mIioC nir. IV«it|nN«l Nhi II. 

1SS!I. 


profesoro Pal Tho/t en VrSac en 1904, 
d-ro Henriko Haasen Mariboren 1905, 

M. Avramoviĉ en Beograd en 1905, 

Franjo Ŝtupar en Vodice (Slovenio) en 1906, 
operkantisto Bogdan de Vulakoviĉ en Zagreb en 1905, 
d-ro Vladimir Vidriĉ (poeto) en Zagreb en 1905. 

Kiel la unuajn grupojn Gjivoje mencias la grupojn en Vrŝac (1904), Rije- 
ka (1905), kaj denove en Rijeka (1907)enkadre de Societo de Privataj Oficistoj. 

• 

Tiutempe la faktoj elmontritaj de Gjivoje, do en la tempo antaŭ pli ol 
20 jaroj, povis esti konsiderataj kiel ĝustaj, sed pli poste estis retrovitaj multaj 
novaj detaloj de la mozaiko. Unue dank' al s-ano Boriŝa Miliĉeviĉ el Novi Sad, 
kiu estis la unua serioza pristudinto de la Zamenhofaj adresaroj. Al tiu fakto 
multe helpis la represo de malnova libro de pola historiisto Z. Adam (Adam 
Zakrzevvski), kiun reeldonis Pola Esperanto-Asocio antaŭ kelkaj jaroj.** En tiu 
libro estas notite, ke en la plej frua periodo de Esperanto, sur la teritorio de nia 

lando jam ekzistis esperantistoj. Z. Adam ĉerpis la informojn el la Zamenhofaj 
adresaroj, kaj do, s-ano Miliĉeviĉ pere de IEMW (Internacia Esperanto-Muzeo 
en Vieno) akiris ilin kaj jen lia trovaĵo:*** 

ADRESARSERIO I: 

(publikigta en Varsovio post septembro 1889) — la numeroj antaŭ la nomoj 
estas ordnumeroj en la adresaro. La unua adresaro entenis adresojn de 1-1000) 

342. HERGOVIC NATALIJA, Cvietkova ulica n. 50, Esseg (Osiek dolnji grad), 

P***» 

351. HRADIL ANA, Floriangasse 35, Esseg 

352. HRADIL EMMY, Floriangasse 35, Esseg 

353. HRADIL GUSTI, Floriangasse 35, Esseg 

689. PILLEPICH MARIA MAGD. (Pilepiĉ Marija Magdalena), Kirchengasse 21, 
Esseg 


* Laŭ la informo en la libro de L. Courtinant: „Historio de Esperanto 1887- 
1913", unua volumo, Bellerive-sur-Allier, Francio, 1964. 

** „Historio de Esperanto", eldonita okaze de la 25-jara jubileo de Esperanto. 
*** La esploro ne entenis la adresarojn n-ro XII, XIII kaj XIV. 

**** Malĝuste notite R. (Rusujo) anstataŭ A.-H. (Aŭstro-Hungarujo). 



FORPASIS ... 

IVO GODEK, antaŭmilita esperantisto, kunfondinto de Akademia Esperanto- 
Klubo en Zagreb, estinta profesoro pri arbarscienco de la Zagreba universitato. 
Forpasis en Zagreb la 7-an de decembro 1990. 

KASIM HADltlĈ, profesoro, dumviva membro de UEA, fakdelegito pri islamo. 
Profesoro Hadziĉ naskiĝis en 1917, esperantistiĝis en 1958, kaj estis tre aktiva 
organizanto kaj kunlaboranto de Esperanto-revuoj. Li forpasis en Sarajevo 
la 21 -an de novembro 1990. 


ISHAN ZULFIKARY, filologo, dumviva membro de UEA, forpasis en Kairo 
(Egiptio) la 13-an de oktobro 1990. Naskiĝinta en 1922 en Foĉa, estis konata 
filatelisto-temisto. 


21 




IHMIMtUJJ» 


POVIS CERTE OKAZI PLI MALBOIME 


En la jaroj (pasintaj, ho ve!) de mia junaĝo, vespere ni kutimis kunveni 
en kafejo, kie, ĉirkaŭ ronda tableto, antaŭ varma kafotaso, ni plezure babiladis 
pri la tagaj okazintaĵoj. El la tiamaj amikoj mi aparte rememoras Georgon, 
juna (tiam) estonta kuracisto. Li, kian ajn malfeliĉaĵon oni al li rakontis, ne nur 
komentariadis nevarie per ,,povis okazi pli malbone", sed nepre eksplikadis la 
rilatan kialon. ,,Cu vi aŭdis, Georgo, kio bedaŭrinde okazis al nia amiko Ties- 
tiu, la ĉasisto? Postkurante vunditan leporon, li falis sur starantan ligneton 
kaj blindiĝis je unu okulo". Kaj Georgo, trankvile: ,,Bone por li, povis certe 
okazi pli malbone, ĉar se la ligneto estus dupinta, Tiestiu verŝajne blindiĝus je 
ambaŭ okuloj". Sed, iutage, laciĝintaj de tia rekantaĵo, ni pristudis egan mal- 
bonaĵon, teruran tragedion, rilate kiun neniu kuraĝus diri ,,povis certe okazi 
pli malbone". 

Tiun vesperon en la kafejo ni montris al Georgo nian plej funebran mie- 
non. Li rigardadis nin scivole, sed ni evitadis lian rigardon. Fine li demandis 
singarde: 

— Kion vi havas ĉi-vespere? ... Vi aspektas vere malgajaj! 

— Vi demandas ,,Kion ni havas"? ... Cu vi ne scias, do, kio okazis la pasin- 
tan nokton? 

— Ne, kio okazis? 

Ni rigardis unu la alian, silente. Neniu s"ajne kuraĝis rakonti. Georgo estis 
videble impresita. Fine unu el ni diris per malfeliĉa voĉo: 

— Nia amiko Armando, kiel vi scias, estis fervojisto ... 

— Kaj nun ne plu? 

— Ne plu, sed aŭdu. Armando, pro sia laboro, tranoktadis ofte for de la 
hejmo, en trajno, trakurante Italujon. Ankaŭ hieraŭ li devis fortranokti, sed 
kaŭze de neatendita fervojista striko, li fakte ne veturis. Unue li iris kun siaj 
kolegoj en startrinkejon, poste kune kun ili promenadis diskutante, kaj fine 
piedirante revenis hejmen. Kompreneble, li havis la ŝlosilon de sia dompordo, 
kaj, por ne veki la edzinon, hejmeniris tute silente. Sed ega estis lia malgaja sur- 
prizo, kiam alveninte piedfingre en la dormoĉambron, li trovis tie ne nur la 
edzinon, sed ankaŭ nian amikon Konradon ... 

— Ho Dio! ... Kio okazisdo? — demandis Georgo paliĝinte. 

— Okazis, kio bedaŭrinde okazas en tiaj cirkonstancoj: Armando furio- 
ziĝinta eltiris revolveron, kaj „Pan! Pan!", senhezite mortigis ilin ambaŭ ... 

— Ho, Dio! ... 

— Ne nur tion — aldonis la rakontanto — sed tuj poste, eble freneziĝin- 
ta pro doloro kaj pento: ,,Pan!" ... kaj Armando mortigis ankaŭ sin mem. 

— Filojn li ne havis (tuj aldonis alia por ke la tragedio ne povu esti pli 
granda!). 

Georgo, evidente frapita, rigardadis nin kiel aŭtomato kaj viSadis la ŝviton 
de sia frunto per tremetanta mano. Ni atendis scivolaj. Cu post tio li daŭre ku- 
raĝusdiri ,,povis okazi pli malbone"? 

Fakte li limiĝis demandi: 

— Je kia horo okazis la fakto? 

— Tuj post noktomezo. 

Sekvis momenta silento. Ni eĉ ne spiris, atendemaj. Kaj jen Georgo, jam 
nun retrankviliĝinta, ekbruligis cigaredon kaj diris malrapide: „Kompreneble, 
mi ege bedaŭras, sendube ... sed, finfine, povis certe okazi pli malbone, ĉar ..." 

Ni ne lasis lin fini. Ni eksaltis kune: 

— Kio? ... Kiooo?!? .. Kiel eblus ,,pli malbone", se mortis ĉiuj?! 

Kaj li, iomete hontema, sed konvinkita, diris: 

— Povis certe okazi pli malbone, jes, ĉar se anstataŭ noktomeze Armando 
reirus hejmen unu horon pli frue, mortinta nun estus mi anstataŭ Konrado! 

Apepi 

(e/ „Voce del Centro Esperantista Piceno") 


3-a ALP-ADRIA ESPERAIMTO-KONFERENCO, Zagreb 
30-a de majo - 2-a de junio 1991 

Mallonge ni notas la planitan programon de la Konferenco: 30-an de majo, 
ĴAŬDO: alveno, kunsido de la Kunordiga komitato, pupteatra vespero, redak- 
tado kaj eldono de la unua 6-lingva konferenca bulteno, la 31-an de majo, VEN- 
DREDO: redaktado de la 2-a bulteno, solena malfermo, laborgrupoj (junulara, 
fervojista, pedagogia, verkistakaj tradukista), vespero de kroatia kulturo, amuzo 
kun danco, la 1-an de junio, SABATO: tuttaga ekskurso al Trakoŝĉan, pikniko 
apud lageto kaj restoracio en Trakoŝĉan, turisma rigardado de zagrebaj vidin- 
daĵoj, vizito ai muzeo „Mimara", vespero de amatoraj esperantistoj, eldono de 
3-a bulteno, la 2-an de junio, DIMANĈO: ferma plenkunsido, foriro. 

Informoj pri aliĝkotizoj kaj restadkostoj: Internacia Kultura Servo, Amru- 
ŝeva 5/1,41000 Zagreb. 

KORESPONDI DEZIRAS 


STEFAN BIELAK, ul. Novvotki 24 m. 19, PL-88-100 Inovvroclavv, Pollando — 
deziras korespondi kun esperantistoj-filatelistoj por interŝanĝi poŝtmarkojn, 
E-poŝtkartojn, E-tutajojn kaj E-poŝtstampoj. 

S-ro WANG FU, Cheng Jian Kai Fa Gong Si, Ma Sheng Miao Jie, Zhangye, 
Gansu, Ĉinio, p.k. 734000, estrarano de Zhangyea Esperanto-Asocio deziras 
korespondi por interŝanĝi spertojn pri E-movado. 

SEVĈENKO GALINA F., Vilnius, Jogailos, 11-3, 232001 Litovio — instru- 
istino, serĉas korespondantojn por siaj Esperanto-lernantoj 10-12-jaraj. 


ŭEmpo 

Ĉasopis Saveza za esperanto Hrvatske / Informilo de Kroatia Esperanto-Ligo, 
ZAGREB — 1991. 03. 01. — Broj/numero: 48 — Godina/jaro: XII — Broj 
primjeraka/ekzempleroj: 1000. — Osnivaĉ i izdavaĉ/fondinto kaj eldonisto: 
Savez za esperanto Hrvatske/Kroatia Esperanto-Ligo — Ĉlanovi uredniŝtva / 
redakcianoj: Marija Beloŝeviĉ, Viŝnja Brankoviĉ, Davor Grgat, Joslp Pleadin, 
Radoslav Ŝkalamera — Glavni i odgovorni urednim/ĉefa kaj respondeca re- 
daktoro: Josip Pleadin — Grafiĉko uredenje/grafika aranĝo: Josip Pleadin — 
Savjet glasila/konsilantaro: Josip Brkanac, Milan Koĉiŝ (predsj./prez.). Irma 
Kovaĉiĉ, Ivo Osibov, Ivica Ŝpoljarec — Adresa redakcije/adreso de la redak- 
cio: na adresi glavnog urednika/adreso de la ĉefredaktoro — Adresa glavnog 
urednika/adreso de la ĉefredaktoro: Josip Pleadin, B. Markaĉa 1, YU-43350 
Durdevac, tel. (043) 814-630, telefakso' ce PTT Ourdevac (por Josip Ple- 
adin) (043) 811-998 - Ĉasopis izlazi dvomjeseĉno / la informilo aperas du- 
monate. Cijena primjerka / prezo de unuopa numero: 25,00 dinara/dinaroj 
— Godiŝnja pretplata bez ĉlanarine SEH-u / Jarabono sen kotizo al KEL: 
120,00 — GodiSnja pretplata s ĉlanarinom / Jarabono kun kotizo: 150,00 
(punoljetni/plenaĝuloj); 80,00 (omledina/junularo); Godiŝnja pretplata za 
ĉlanove E-druŝtava / Jarabono por membroj de E-societoj: 80,00 (s ĉlana- 
rinom SEH-u /kutn kotizo al KEL); 40,00 (omadina do 18 godina s ĉlanari- 
nom SEH-u / junularo ĝis 18-jara, kun kotizo al KEL); Inozemna pretplata / 
eksterlanda abono: 20,00 gld.; Pojedinaĉni primjerak /unuopa numero: 4,00 
gld. Pretplate u Jugoslaviji plaĉaju se na firo-raĉun: 30102-678-4863 a ino- 
zemne pretplate na raĉun krel-z kod UEA / Enlandaj abonoj direktataj al 
ĝir-konto 30102-678-4863, kaj eksterlandaj al konto krel-z ĉe UEA. Tisak / 
presis: Josip Pleadin, Ourdevac. 

Po miSljenju Republiĉkog sekretarijata za prosvjetu, kulturu i fiziĉku kulturu 
SRH, broj 2788/1-1980 od 16. 04. 1980. godine, ĉasopis Saveza za esperanto 
Hrvatske „Tempo"osioboden je poreza na prometproizvoda. 



















